જે રીતે હાર્દિકની કથિત સેક્સ સીડીથી ગુજરાતમાં રાજકારણ ગરમાયું છે અને પાસનું વાતાવરણ ડહોળાઈ ગયું હોવાની ચર્ચા છે તે અંગે પાસના કન્વીનર દિનેશ બાંભણિયાએ ઘણા મુદ્દે સ્પષ્ટતા કરી હતી. દિનેશ બાંભણિયાએ જણાવ્યુ હતુ કે આ વીડિયો ફેક છે અને પાસ કોર કમિટી હાર્દિકની પડખે છે. તેમણે કહ્યું હતું કે આ સમાજની એકતા તોડવા ભાજપનું રચેલું ષડયંત્ર છે. અને આ સીડીઓ અશ્વિન સાકરસરિયાએ જ રીલીઝ કરી હોવાનું દિનશે બાંભણિયાએ જણાવ્યું હતું. તેમણે આશાવાદ વ્યક્ત કર્યો હતો કે આજે વડોદરામાં સભા છે ત્યાં મોટી સંખ્યામાં પાસના સમર્થકો ઉમટી પડશે. તેજમ હાર્દિક સામેના જે પણ પ્રશ્નો છે તેનો જવાબ લોકોને 18 નવેમ્બરે યોજાનારી માણાસાની સભામાં મળી જશે.